Michael Termeer Leiter einer Geschäftsstelle
Am Peterborn 67 99092 Erfurt
Tel: +493612258105 Mobil: +491725601324 Avonture in die herfstuin | Stillewe
May 11, 2015 ~ Jeanne	Danksy die heerlike herfsweer van die afgelope ruk, en met die idee om soveel as moontlik van hierdie matige sonskyndae in die buitelug te geniet, het ek heelwat tyd in die tuin deurgebring oor die laaste week of so.
Ook goed so, want daar is/was baie om te doen. Herfs beteken gereedmaak: vir die winter wat oppad is, vir die lente wat daarop volg. So dis tyd om blombolle te plant; om gesiggies in te werk orals waar daar ’n gaatjie is, sodat jy iets vroliks het om na te kyk in die winter; om pronkertjie-saadjies te saai wat hopelik in September gaan blom.
Tyd, ook, vir groente en kruie wat mens tipies in die winter en vroeg-lente wil geniet. Reeds gesaai en geplant is my ertjies en boerbone. Binnekort sal die saadjies vir die reënboog-wortels en -beet ontkiem en uitgeplant word, en dan moet ek nog iewers plek vind in die tuin vir die pers Chinese blomkool-plante, want hoewel hierdie erfenis-saadjie klein begin, weet ek uit ervaring dat alle lede van die blomkool- en broccoli-familie besonder groot word en baie plek opneem.
Ook geplant, vir die eerste keer in my klein stadstuin, is die Viëtnamese koljander, voor in die foto bo. Wat ’n fantastiese krui is dit nie! My gunsteling-ontdekking van die afgelope ruk. Enigiemand met ’n liefde vir koljander sal hierdie ene waardeer, siende die geurnote ’n wonderlik vars kombinasie van koljander en basilie bied. Dis ideaal vir Asiatiese geregte en ek kan nie wag om in die koue maande met ’n paar witwarm Oosterse disse te ekpserimenteer nie. Regs van die koljander is goue oreganum; wat weer lekker vir winter-geregte soos bredies en geroosterde kosse, so ek voorsien om heelwat daarvan te gebruik.
Regtig, ek is in my noppies met die afgelope paar dae se werk. Die ranonkels-bolle is almal geplant, so-ook die narcissus, om nie te praat van handevol pronkertjie-saadjies nie. In my agterkop het die besef begin aanklop dat ek seker iewers sal moet begin halt roep, want hier is regtig net soveel plantplek. Maar nou ja, toe spoor ek vandag uiteindelik ’n pak affodil-blombolle op. En lente is net nie lente sonder affodille nie … Ag wat, iewers sal daar sekerlik nog ’n gaatjie wees.
Posted in Tuin	Post navigation
< Previous Vrydag-vieringe met vonkelwyn & roseNext > Bonus uit die tuin – die laaste eiervrugte & ‘n lekker kerrie	Leave a Reply Cancel reply	Enter your comment here...